stanford-oval/wikipedia huggingface dataset:
עונת 2002/2003 בליגת העל בכדורגל
סיפור העונה > מהלך העונה

מכבי חיפה, האלופה בשתי העונות האחרונות, הייתה המועמדת העיקרית לזכייה בתואר האליפות, במיוחד בגלל הופעתה האירופית בעונה החולפת, כשהצליחה להעפיל לבתים בליגת האלופות לראשונה בתולדות הכדורגל הישראלי. המתחרות הנוספות על התואר היו הפועל תל אביב ומכבי תל אביב. העונה החלה בהובלתה של מכבי חיפה את הליגה כשניצחה ב"משחק העונה" הראשון 1-0 בבלומפילד את מכבי תל אביב. לאחר מכן נכנסה מכבי תל אביב לרצף של חמישה ניצחונות רצופים והצליחה להיצמד לחיפה בפסגת הטבלה, אך נעצרה כאשר החלה לאבד נקודות, מכבי חיפה המשיכה לנצח, והפועל תל אביב גם היא נכנסה לתמונה במחזור העשירי.
בתום הסיבוב הראשון במחזור ה-11 עמדה מכבי חיפה בצמרת הליגה בהפרש 3 נקודות מהפועל תל אביב שהספיקה לנצח את מכבי בדרבי הראשון של העונה 1:3, ו-6 נקודות ממכבי תל אביב במקום השלישי .
במחזור ה-14 הגיעה מכבי תל אביב למשחק העונה בקרית אליעזר כשהיא רחוקה 9 נקודות ממכבי חיפה. מאמן הצהובים, קלינגר, בצעד לא שגרתי סיפסל את הקפטן וכוכב הקבוצה אבי נמני והחלטה זו התבררה כנכונה כאשר קבוצתו ניצחה 2:3 והחלה לצמצם חזרה את הפער מהפסגה. למכבי חיפה מנגד ההפסד פתח תקופה רעה מאוד של איבודי נקודות רבים, והפועל תל אביב ניצלה זאת כדי לעלות לפסגה עד שבמחזור ה-22 התקיים הדרבי השני של העונה באצטדיון רמת גן ובו מכבי ניצחה 0:1. חיפה שחזרה לנצח, הצליחה בזכות זאת לסיים גם את הסיבוב הזה בפסגה, כששתי הקבוצות התל אביביות דולקות אחריה וטבלת הליגה נראתה כך:
1. מכבי חיפה - 48  
 2. הפועל תל אביב - 46 
 3. מכבי תל אביב - 45 .
משחק העונה הראשון בסיבוב השלישי בין מכבי חיפה להפועל תל אביב הסתיים בתיקו, ומכבי תל אביב שניצחה במחזור זה 0:3 את מ.ס. אשדוד הצליחה לצמצם את הפער מהפסגה ל-3 נקודות בלבד מהראשונה, מכבי חיפה. מחזור אחד לאחר מכן הצליחה מכבי תל אביב לנצח את מכבי חיפה 0:2 מה שהעלה אותה למקום השני בטבלה אחרי הפועל תל אביב.
משחק הדרבי התל אביבי כעבור שבוע הסתיים בתיקו 0-0 ששירת את מכבי חיפה שחזרה אל הפסגה. 
במחזור ה-28 סיימה מכבי חיפה את משחקה בתיקו, והפועל תל אביב בהפסד, ומכבי תל אביב ניצלה את איבוד הנקודות שלהן על מנת להעפיל לפסגה לראשונה בעונה זו - שם נשארה למעשה עד לסיום העונה. 
מכבי תל אביב איבדה נקודות במחזורים הבאים, ומכבי חיפה גם סיימה רק בתיקו 2:2 מול בני יהודה שכבר הבטיחה את הישארותה בליגה, ובתום המחזור ה-30 בליגה (3 מחזורים לסיום העונה) נוצר מצב של שוויון נקודות 60 בין 3 המוליכות כאשר הפרש השערים ומספר הניצחונות קובע את המיקום והמצב בטבלה נראה כך:
1. מכבי תל אביב - 60 (26+) 
 2. הפועל תל אביב - 60 (24+) 
 3. מכבי חיפה - 60 (20+).
השיווין בנקודות נשמר במחזור ה-31. במחזור ה-32 החלו המועמדות לתואר לנצח בהפרשים גבוהים את יריבותיהם כאשר הן יודעות שהאליפות תוכרע אולי בהפרש שערים: מכבי תל אביב ניצחה 5-0 את בני יהודה, ומכבי חיפה ניצחה אף היא 5-1 את הפועל כפר סבא. הפועל תל אביב מעדה בביתה נגד הפועל פתח תקווה וסיימה בתיקו 1-1, מה שהוציא אותה מעשית ממירוץ האליפות ערב המחזור האחרון.
סיפור העונה > מחזור הסיום

לפני מחזור הסיום (המחזור ה-33) המצב בטבלה נראה כך:
1. מכבי תל אביב - 66 (32+) 
 2. מכבי חיפה - 66 (29+) 
 3. הפועל תל אביב - 64 (26+)
מכבי תל אביב החזיקה במאזן ניצחונות טוב יותר ולכן מכבי חיפה נדרשה לנצח בהפרש שגדול ב-3 מההפרש בו תנצח מכבי תל אביב במשחקה האחרון.
מכבי חיפה הצליחה להוביל 5-0 כבר במחצית על אשדוד באצטדיון האשדודי, ובו בעת התבשרה שמכבי תל אביב לא מצליחה לכבוש באצטדיון רמת גן מול הפועל פתח תקווה והמחצית נגמרה בתוצאה 0-0, כך שבמחצית למעשה מכבי חיפה היא זו שהייתה במקום הראשון.
לבסוף הצליחה מכבי תל אביב לכבוש שלושה שערים במחצית השנייה, כשבתווך סופגת מכבי חיפה שער מצמק מאשדוד שהוריד אותה חזרה למקום השני.
מכבי תל אביב סיימה בניצחון 3-0 (הפרש 3), כאשר חיפה ניצחה בהפרש של 4 שערים בלבד בניצחונה 5-1 באשדוד, מה שלא הספיק לה ונתן את תואר האליפות למכבי תל אביב על חודם של 2 שערי ליגה בלבד.
הייתה זו הפעם הראשונה והיחידה בליגת העל עד עונת 2009-2010, שתואר האליפות מוכרע על שיטת הפרש השערים ו/או מאזן ניצחונות (אם כי הדבר אירע כבר בליגה הלאומית בעת שהייתה הליגה הראשונה, קודם להקמת ליגת העל).
מלך השערים

| מקום | שם | קבוצה | שערים |
| --- | --- | --- | --- |
| 1 | שי הולצמן | עירוני ראשון לציון / מ.ס. אשדוד | 18 |
| 1 | יניב אברג'יל | הפועל כפר סבא | 18 |
| 3 | קובי רפואה | מכבי פתח תקווה | 15 |
| 4 | אבי נמני | מכבי תל אביב | 14 |
| 4 | מיכאל זנדברג | מכבי חיפה | 14 |
| 4 | אלון מזרחי | הפועל כפר סבא | 14 |
| 6 | בולגריה ולדימיר אנדונוב | בני יהודה | 12 |
| 6 | פולין אנדז'יי קוביקה | בית"ר ירושלים | 12 |
| 8 | איציק זוהר | בית"ר ירושלים | 11 |
| 8 | ליאור אסולין | מכבי פתח תקווה | 11 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | סלים טועמה | הפועל תל אביב | 9 |
| 1 | מיכאל זנדברג | מכבי חיפה | 9 |
| 1 | קרואטיה ג'ובאני רוסו | מכבי חיפה | 9 |
הערות שוליים

↑  משה גוזגל, הערכה: פתיחת ליגת העל שוב תידחה, באתר ynet, 2 בספטמבר 2002
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
ארטה (מיורקה)

| --- | --- |
סמל ארטהסמל ארטה

 מדינה:  ספרד ספרד
 קהילה אוטונומית:  האיים הבלאריים האיים הבלאריים
 בירת העיירה:  ארטה 
 שטח:  139.79 קמ"ר
 גובה:  154 מטרים
 אוכלוסייה:  ‏
  ‑ בעיירה:  8,208 (2023)
 קואורדינטות:  39°41′43″N 3°21′04″E﻿ / ﻿39.695158333333°N 3.3512444444444°E﻿ / 39.695158333333; 3.3512444444444 
 אזור זמן:  UTC+1
 http://www.ajarta.net/
  מפת מיקום  מפה מפורטת   (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה מורסיה ויגו ולנסיה מרידה צרפת צרפת פורטוגל מרוקו אלג'יריהארטה(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה מורסיה ויגו ולנסיה מרידה צרפת צרפת פורטוגל מרוקו אלג'יריהארטה(למפת האיים הבלאריים רגילה) פלמה דה מיורקה קלביה איביזה מאון הים התיכוןארטה(למפת האיים הבלאריים מוגדלת) פלמה דה מיורקה קלביה איביזה מאון הים התיכוןארטה  he tabBackground:;tabBorder:#aaa;defaultTab:0;
 
בתים בנויים על הגבעות
אַרְטָה (בקטלאנית: Artà, בספרדית: Artá) היא עיירה באי מיורקה, בחבל ליוואנט (Llevant). בעיירה ובכפרים הסמוכים אליה מתגוררים נכון לשנת 2006 קרוב ל-7,000 תושבים.
לפי הממצאים הארכאולוגיים, התיישבות במקום הייתה קיימת כבר בתקופת הברונזה. האזור כולו נקרא "ארטה" בתקופת השלטון המוסלמי באי.
הייצור בעיר מועט. תושבי העיר מתפרנסים בעיקר מתיירות ותעשיית מזון - מספוא וגידול שקדים, דגנים וזיתים.
באזור ארטה נמצאים מספר אתרי טלאיוטים - מגליתים אופייניים לאיים הבלאריים. אתרים חשובים אחרים באזור הם מבצר סנט סלוודור, מנזר פרנציסקני, ומוזאון היסטורי אזורי.
הערות שוליים

↑  סטטיסטיקה באתר ממשלת האיים הבלאריים
| --- | --- |
בקרת זהויות :  NLI: 987007562258505171  GND: 4221540-7  LCCN: n83197966  MusicBrainz: bdc5810e-cd3b-4171-a68f-89deaa3d1afa  NKC: ge698974  VIAF: 140761084   WorldCat (עם VIAF): 140761084
שירוקי ברייג (קבוצת כדורגל)

מועדון הכדורגל שירוקי ברייג (NK Široki Brijeg) היא קבוצת כדורגל בוסנית המשחק בליגת העל הבוסנית, ומייצגת את העיירה שירוקי ברייג. אצטדיונה הביתי של הקבוצה הוא אצטדיון פקארה, המונה כ-7,000 מקומות ישיבה. האצטדיון עומד בתקנות אופ"א ומארח גם משחקים בינלאומיים.
הקבוצה נוסדה ב-1948, וימיה הטובים ביותר הגיעו בשנות ה-90 של המאה ה-20, כאשר זכתה ב-4 אליפויות הרצג-בוסניות תוך 5 שנים. גם בשנות האלפיים הצליחה הקבוצה משמעותית, כשזכתה ב-2 אליפויות בוסניה-הרצגובינה ובגביע המקומי פעם אחת.
מדי הקבוצה הם כחולים, ובמשחקי חוץ הקבוצה לובשת הקבוצה מדים לבנים. על סמל הקבוצה מוצג חלק מדגל קרואטיה. שירוקי היא עיירה נוצרית, ורוב האוהדים תומכים בנבחרת הקרואטית ומתנגדים להזדהות עם בוסניה. קהל הקבוצה תומך מאוד, אך לא באופן פנאטי. האוהדים נוהגים לשיר במהלך המשחקים, ולעיתים להשתמש בפירוטכניקה, אך לא מוכרים כאלימים.
תארים

אליפות בוסניה והרצגובינה: 2004, 2006
הגביע של בוסניה והרצגובינה: 2007, 2013
אליפות הרצג-בוסניה: 1994, 1995, 1996, 1998
שחקנים מפורסמים

מאריו באזינה
מירקו הרגוביץ'
סאסא פאפאץ'
סרייבו (כדורגל)

"סָרָיֶיבוֹ" (בבוסנית: Fudbalski Klub Sarajevo או Фудбалски клуб Сараево בקירילית; בקיצור: FK Sarajevo, פה קה סרייבו) הוא מועדון הכדורגל מקצועני מהעיר באותו השם, בירת בוסניה והרצגובינה.
היסטוריה

המועדון נוסד ב-24 באוקטובר 1946, פחות משנה לאחר שחרור סרייבו מהנאצים, תחת השם "טורפדו", באמצעות מיזוג בין קבוצות הכדורגל "אודארניק" ו"סלובודה". ב-1947, הקבוצה שינתה את שמה ל"מטלאצו".[דרושה הבהרה] ב-1949 היא קיבלה את שמה הנוכחי.
המועדון נחשב למועדון הבוסני המוצלח ביותר ביוגוסלביה לאחר שזכה בשתי אליפויות לאומיות (ב-1967 וב-1985).
כיום זהו אחד המועדונים המוצלחים ביותר בליגת העל הבוסנית, לאחר שזכה בה חמש פעמים (בשנים 1999, 2007, 2015, 2019, 2020) ולרשותו גם זכייה בשישה גביעים לאומיים (בשנים 1997, 1998, 2002, 2005, 2014, 2019).
בין סרייבו ובין יריבתה העירונית, ז'לייזניצ'אר סרייבו, קיימת יריבות רבת שנים ומפגשים בין השניים הם מתוחים מאוד.
תארים

אלופת יוגוסלביה בכדורגל (2): 1967, 1985
אלופת בוסניה והרצגובינה בכדורגל (5): 1999, 2007, 2015, 2019, 2020
מחזיקת גביע בוסניה והרצגובינה כדורגל (6): 1997, 1998, 2002, 2005, 2014, 2019
מחזיקת הסופר קאפ של בוסניה והרצגובינה (1): 1997
המשבר בעולמות האינסופיים (יקום החץ)

המשבר בעולמות האינסופיים (באנגלית Crisis on Infinite Earths הופץ גם תחת השמות משבר בעולמות האינסופיים ומשבר בעולמות האינסוף) הוא אירוע הקרוסאובר השנתי של יקום החץ לעונת השידורים 2019–2020. האירוע כלל חמישה פרקים המשלבים בין סדרות היקום "סופרגירל", "באטוומן" (הסדרה החדשה ביקום), "הפלאש", "החץ" ו"אגדות המחר". הקרוסאובר התחיל ב-8, 9, ו-10 בדצמבר 2019 והסתיים בפרק כפול ב-14 בינואר 2020. גם הפרק המקביל בסדרה "ברק שחור" בשם "המשבר בעולם" הוקדש למשבר, אף על פי שלא היה חלק מהקרוסאובר באופן רשמי, והוא שודר ב-9 בדצמבר, מיד אחרי הפרק של "באטוומן". המשבר מהווה המשך לאירועי הקרוסאובר השנתי הקודם, עולמות אחרים, והוא השפיע משמעותית על הנעשה ביקום החץ. בין היתר אוליבר קווין, הגיבור הראשי של סדרת "החץ", נהרג במהלכו פעמיים, במקביל לסגירת הסדרה בתום שמונה שנות שידור. הקרוסאובר נוצר בהשראת מיני-סדרת הקומיקס של יקום DC, "המשבר בעולמות האינסופיים" משנת 1985.
2019
| --- | --- |
  לחצו כדי להקטין חזרה   לחצו להגדלה    הפוסטר הראשון  :   לחצו כדי להקטין חזרה   לחצו להגדלה    הפוסטר האחרון
רקע > רמזים מטרימים

האירוע המכונה "משבר 2024" עומד במרכזה של הסדרה "הפלאש", ומוזכר לעיתים בסדרות האחרות ביקום. מהעונה הראשונה היה ידוע כי המשבר יתקיים ב-25 באפריל 2024.
רקע > עולמות אחרים

בקרוסאובר "עולמות אחרים" הופיע המוניטור וגייס את החץ הירוק.
רקע > הקדמה

המוניטור שולח את החץ הירוק למצוא חפצים. המוניטור מחזיר לחיים את לקס לות'ור מארץ-38 (של הסדרה "סופרגירל"). בפרק שסגר את העונה החמישית של הסדרה "הפלאש" נחשף ש"משבר 2024" הוקדם לדצמבר 2019. הפלאש רואה את העתיד ולומד שהוא חייב להקריב את עצמו כדי להציל מיליארדים. החץ הירוק חוזה בארץ-2 מושמד על ידי גל אנטי חומר, ונמלט ממנו עם הסירנה השחורה. מיה סמוק, ויליאם קלייטון וקונור הוק נוסעים אחורה בזמן משנת 2040 לשנת 2019. ליילה מייקלס, אשתו של ג'ון "דיג" דיגל, נחשפת כשותפה של המוניטור, "מבשרת". נאש ולס מהסדרה "הפלאש" משחרר את האנטי מוניטור מכלאו. ברק שחור מהסדרה "ברק שחור" נלקח בזמן שבתו ג'ניפר נקרעת בין כדור הארץ שלה לאחרים.
עלילה

גל האנטי חומר שהשמיד יקומים רבים מגיע ליקום-38. ברייניאק 5 מזהיר את קארה זור אל והיא מזהירה את אמה אלורה ואת אורחיה קלארק קנט ולויס ליין. קלארק ולויס שולחים את בנם התינוק בחללית. מבשרת מצילה את קנט וליין ולוקחת את החץ הירוק, מיה סמוק, הפלאש, באטוומן, הקנרית הלבנה לתדרוך. הגיבורים נלחמים בצבא של האנטי מוניטור והחץ הירוק מציל כמה שיותר מארץ-38 בזמן הפינוי לארץ-1. המוניטור מביא החץ הירוק הגוסס להיפרד מחבריו, והוא מעביר את תפקיד החץ הירוק למיה סמוק. נאש ששחרר את האנטי מוניטור מקבל את הכינוי "פרייה" (מנודה). מבשרת לוקחת מארץ-74 את הווייב-ריידר עם מיק רורי. המוניטור לומד ב"ספר הגורל" על ארבעה מתוך שבעת הפאראגונים, גיבורי המולטיברס הנבחרים: תקווה (סופרגירל), גורל (הקנרית הלבנה), אמת (סופרמן שסבל יותר מכל אדם) ואומץ (העטלף של העתיד). בארץ-96 הגיבורים מוצאים את פאראגון האמת (סופרמן-96) ובארץ-99 מגלים שבאטמן-99 רצח את סופרמן-99 והוא אינו פאראגון האומץ. "גלאי פאראגונים" שאטום בונה מגלה שבאטוומן היא פאראגון האומץ, שהפלאש הוא פאראגון האהבה, שהצייד ממאדים הוא פאראגון הכבוד, ושמדען ששמו ריאן צ'וי הוא פאראגון האנושות. המוניטור מחזיר לווייב את כוחותיו. ווייב, הפלאש וקייטלין סנואו מוצאים בארץ-90 את הפלאש רץ, עוצרים אותו ומפעילים תותח. ברק שחור מכיל את האנרגיה של הפיצוץ. פלאש-90 מקריב את עצמו במקום פלאש-1. הספקטר ג'ים קוריגן מגייס את החץ הירוק לאחר שחבריו ומשפחתו מצאו את נשמתו כדי להחזירו לחיים. הפאראגונים מגיעים לנקודת ההעלמות, ולקס לות'ר מחליף את פאראגון האמת.
פלשבק לפלנטה מלטוס לפני 10,000 שנים: מאר נובו, בניסיונו לראות את הולדת היקום, מגיע ליקום האנטי חומר והאנטי מוניטור מגלה בגללו על קיום המולטיברס.
הספקטר ג'ים קוריגן מלמד את החץ הירוק את כוחותיו החדשים. הספקטר החדש אוליבר קווין הולך לנקודת ההעלמות לעזרת הפאראגונים ומחזק את הפלאש. הפאראגונים נלחמים בצבאו של האנטי מוניטור. הספקטר החדש משחזר את המולטיברס ומת בשנית. ביקום המשוחזר, הפאראגונים זוכרים את עברם ואת המשבר. הצייד ממאדים משחזר את הזיכרונות של בעלי בריתם של הפאראגונים. נאש חוזר ומגלה שהאנטי מוניטור עדיין חי ומתכנן משבר חדש. הגיבורים ממזערים את האנטי מוניטור ושולחים אותו למיקרוברס. הגיבורים מתקבצים בטקס לזכר אוליבר קווין ומייסדים קבוצה שתגן על היקום.
השלכות

המולטיוורס נהרס, ובמקומו נולד אחד חדש, שחלק מעולמותיו נשמרו, חלק נהרסו, חלק מוזגו וחלק נולדו מחדש. בין היתר, נוצר עולם חדש בשם "כדור הארץ-פריים", המאכלס את הגיבורים מעולם-1 עולם-38 ועולם-73 לשעבר. למעשה, מדובר בריבוט של יקום החץ.
טרם פורסמו החוקים הפיזיים של המולטיוורס החדש, כולל החשוב ביותר בהם - האם ניתן לעבור מעולם לעולם, כפי שזה היה אפשרי קודם, בין באמצעים טכניים, או בשימוש בכוחות, כמו של הפלאש או וייב. ואם לא, האם ניתן לראות, למשל באמצעות וייבינג, מה קורה בעולמות אחרים. טרם ידוע גם האם מסע בזמן אפשרי בעולם החדש. כבר פורסם כי תושבי וגיבורי העל של כדור הארץ-פריים בטוחים שכדור הארץ שלהם הוא היחיד שקיים, ולא מודעים לשאר המולטיוורס החדש.
השלכות > השלכות על "באטוומן"

במשרדה של קייט גרסה אחרת של אחותה התאומה בת'. היא חזרה מסמסטר לימודים מחוץ למדינה, ידע שלה שונה בפרטים קטנים, והיא מעולם לא נחטפה ולא הפכה לרעה. האירועים התפצלו ברגע התאונה, כשקייט שלה הצליחה להציל אותה ברגע האחרון. גם חיצונית היא שונה מאליסה, ונראית כמו בת' בתמונה של התאומות מהספרייה בעולם-99. מדובר בכפילה מכדור הארץ האחר שכנראה הגיעה דרך חור התולעת. מתברר כי שתי הגרסאות לא יכולות להתקיים בו זמנית, ואחת מהן צריכה למות כדי שהשנייה תחיה. בת' היא בעלת תואר שני באסטרופיזיקה, כך שהיא מקבלת בקלות את העניין.
השלכות > השלכות על "ברק שחור"

ג'ניפר חוזרת מהריק שחור אליו נכנסה בתחילת המשבר, ובשל כך היא נשארה כפי שהייתה, ללא שינויים בזיכרון.
השלכות > השלכות על "הפלאש"

גדעון ספרה כ-3,725,000,000,000 שינויים בין כדור הארץ-1 לכדור הארץ פריים.
נראה כי אוליבר הצליח להחזיר את כל הקרובים אליו, כל עוד זה לא הפריע ליצירתו כגיבור ולכן יצר פרדוקס. בין היתר אביו לא חזר. גם לורל לאנס המקורית לא חזרה, והסירנה השחורה מזוהה כאחת שבאה מכדור ארץ אחר טרום משבר.
השלכות > השלכות על "אגדות המחר"

בפרק בעונה הראשונה "סטאר סיטי 2046" נעשתה טעות בהמשכיות, דבר שלא קרה יותר בסדרות היקום. המשבר נתן הזדמנות לתקן את הבעיה, באמצעות העברת אירועי אותו פרק לעולם אחר.
הפקה > פיתוח

הקרוסאובר מכיל חמישה פרקים. אירועי המשבר לא התפרסו על פני פרקים של סדרות שונות שישודרו במהלך אותו שבוע בדצמבר, כמקובל בקרוסאוברים השנתיים של יקום החץ, אלא התחלקו לשני חלקים: שלושה פרקים בדצמבר 2019, לפני פגרת חג המולד, ושני נוספים מיד לאחריה, בינואר 2020. הפרקים בסדרות "סופרגירל" (9 בעונה 5), "באטוומן" (9 בעונה 1) ו"הפלאש" (9 בעונה 6) שודרו ב-8, 9 ו-10 בדצמבר 2019 בהתאמה. ב-14 בינואר 2020 שודרו שני פרקים ברצף: הפרק של "החץ" (8 בעונה 8) והפרק הראשון לעונה 5 של "אגדות המחר", ששובצה במחציתה השנייה של עונת השידורים 2019–2020, במשבצת השידור שמפנה הסדרה "החץ", עם תום עונתה האחרונה והמקוצרת. פרק של "ברק שחור" (9 בעונה 3) ששודר לאחר הפרק של "באטוומן" הוקדש גם הוא למשבר. הצילומים החלו ב-24 בספטמבר 2019 והסתיימו בשבוע הראשון של נובמבר.
ב-22 בנובמבר פורסם הפוסטר הרשמי הראשון של הקרוסאובר. ב-24 בנובמבר פורסם הטריילר הראשון, בן כחצי דקה. ב-3 בדצמבר פורסם הטריילר המלא הראשון וב-6 בדצמבר השני. ב-11 בדצמבר פורסם פוסטר נוסף לקראת פתיחת הסטרימינג של שלושת הפרקים הראשונים. בהמשך פורסמו עוד כמה פוסטרים עם מספר גיבורים קטן בכל אחד. ב-7 בינואר פורסם הפוסטר הרשמי האחרון של הקרוסאובר, שנבנה בצורה סימטרית לפוסטר הראשון.
רשת The CW הזמינה את קווין סמית, שחקן, במאי, תסריטאי, מפיק, עורך, מנחה תוכניות טוק-שואו וחובב גדול של קומיקס, להגיש תוכנית ראיונות מיוחדת שלוותה את המשבר. התוכנית בשם "Crisis Aftermath" שודרה בשני חלקים, בשעה שלאחר הפרק הראשון והשלישי של הקרוסאובר בדצמבר.
הפקה > הופעות קמע

עזרא מילר חוזר להיות בארי אלן מהיקום הקולנועי של DC. טום אליס שב לתפקיד השטן מהסדרה "לוציפר". טום ולינג חוזר להיות קלארק קנט מהסדרה "סמולוויל", כשאריקה דוראנס משחקת לצדו שוב את לויס ליין יחד עם התפקיד הרגיל אמא של קארה, אלורה זור-אל. במקביל לריי פאלמר, ברנדון ראות' חוזר לשחק את הסופרמן סרט סופרמן חוזר משנת 2006. למוניקה גרט משחק שני תפקידים בו זמנית, המוניטור ואחיו אנטי-מוניטור. ג'ונתון שק, המשחק במספר פרקי "אגדות המחר" את איש המערב הפרוע ג'ונה הקס, מגלם את כפילו מעולם אחר בקרוסאובר. דומיניק פרסל יחד עם מיק רורי (גל חום (אנ')) משחק גם את כפילו. אוסריק צ'או נבחר לשחק את ראיין צ'וי (אטום), לקראת עזיבתם הקרובה של ריי פאלמר ונורה דארק את "אגדות המחר". סטיבן לובו לוהק לתפקיד הבלש ג'ים קוריגן, הכלי המחזיק בתוכו את הספקטר. לא ידוע לאיזה עולם שייך קוריגן, אבל לא לעולם-1, בו כבר הופיעה דמותו בסדרה קונסטנטין בגילום שחקן אחר. קווין קונרוי, שדיבב את באטמן (ברוס ויין) בעיבודים מונפשים רבים, מגלם אותו גם בקרוסאובר, הפעם בדמות הדומה לזאת מעולם "קץ הממלכה". רוברט וול חזר לתפקיד אלכסנדר נוקס מסרט "באטמן" מ-1989. מארב וולפמן, אחד משני כותבי הקומיקס המקורי משתתף בתפקיד עצמו, במקביל להיותו תסריטאי בחלק הרביעי של הקרוסאובר. ויל ויטון מופיע בתפקיד תושב כדור הארץ-38 שמנסה לשכנע את סביבתו ברחוב הומה אדם כי סוף העולם הגיע. כמו כן הובאו מספר רב של שחקנים מסדרות שונות, ביניהם שתי שחקניות "מורשת העטלף", חמישה שחקני "סטארגירל", שחקן "באטמן" מ-1966, חמישה שחקני "טיטאנים", חמישה שחקני "סיירת האבדון" ושחקן "היצור מן הביצה".
הפקה > פרק "ברק שחור"

אף על פי שהקרוסאובר משתרע רשמית על חמש סדרת, ו"ברק שחור" לא נמצאת ביניהם, הפרק שלה בשבוע הראשון של הקרוסאובר היה חלק חשוב מהאירועים. הרבה זמן לפני שידורו כבר היה ניתן להבין שלפחות סצנה אחת של הפרק התשיעי של העונה תתייחס למשבר. זאת מכיוון שהרשת החליטה לשדר אותו בשעה שלאחר הפרק השני של הקרוסאובר, אף על פי ששאר הסדרות הלא קשורות אליו בוטלו באותו שבוע, כדי למקד את עניין הצופים באירוע המרכזי. יתרה מכך, ב-7 בינואר שובץ השידור החוזר של הפרק, שוב מיד אחרי שידור חוזר של אותו פרק של "באטוומן", ואף מחוץ ליום השידורים הרגיל שלו.
ב-2 בדצמבר העניין הפך לרשמי, כששודר הקדימון לפרק מדובר. התברר שהפרק כולו מוקדש למשבר מנקודת מבטו של עולמה של הסדרה. הפרק נקרא תחילה "האבן השלישית מהשמש", אך בהמשך שמו שונה ל"המשבר בעולם", בדומה לשם הקרוסאובר.
הערות שוליים

↑  How Arrow Season 7's Finale Leads Directly Into Crisis on Infinite Earths, CBR, ‏2019-05-14 (באנגלית אמריקאית)
↑  Supergirl's Finale Suggests There Will Be a Very Prominent Zombie in Next Year's Crisis, Gizmodo (באנגלית אמריקאית)
↑  In a subdued season premiere, The Flash sets the stage for a looming crisis, The A.V. Club (באנגלית אמריקאית)
↑  The Flash digs into its supporting characters as its hero takes a break, The A.V. Club (באנגלית אמריקאית)
↑  Chancellor Agard October 15, 2019 at 10:00 PM EDT, 'Arrow' star Stephen Amell, EP Beth Schwartz on how the premiere ignites 'Crisis', EW.com (באנגלית)
↑  Matt Webb Mitovich, Arrow Recap: When Worlds Collide!, TVLine, ‏2019-10-30 (באנגלית אמריקאית)
↑   Crisis on Infinite Earths | Trailer 1, קדימון  באתר יוטיוב, 24 בנובמבר 2019(הקישור אינו פעיל)
↑   Crisis On Infinite Earths Trailer, קדימון  באתר יוטיוב, 3 בדצמבר 2019
↑   Crisis On Infinite Earths | Extended Trailer | The CW, קדימון  באתר יוטיוב, 6 בדצמבר 2019
↑   ציוץ של "הפלאש" ברשת CW ברשת החברתית אקס (טוויטר), 11 בדצמבר 2019
| יקום החץ |
| --- | --- | --- |
| סדרות לייב אקשן | החץ • הפלאש • סופרגירל • אגדות המחר • ברק שחור • באטוומן |  |
| סדרות אנימציה | ויקסן • לוחמי החופש: הריי |  |
| אירועי קרוסאובר | פלאש נגד חץ (אנ')  • גיבורים מאחדים כוחות (אנ') • פלישה! (אנ') • משבר בארץ-X • עולמות אחרים • המשבר בעולמות האינסופיים |  |
אאוס

| --- | --- |

 תפקיד:  אלת השחר
 תרבות:  דת יוון העתיקה 
 מקום מגורים:  שמים 
 אלים מקבילים:  אושאס, אורורה, אאוסטרה 
 אב:  היפריון 
 אם:  תיאה 
 אחים:  הליוס, סלנה 
 בן או בת זוג:  אסטראוס, Cephalus, טיתונוס 
 צאצאים:  ממנון, אמתיון, Pyroeis, אסטראה, סקירון, Phaenon, Aoos, Stilbon, בוריאס, Lips, יורוס, נוטוס, זפירוס, Caecias, הספרוס, פוספורוס, פאתון, Apeliotes, Argestes 
 
אֵאוֹס (יוונית הומרית: Ἠώς יוונית אטית: Έως‏) היא אלת השחר במיתולוגיה היוונית ובתם של היפריון ותיאה. שמו של אחיה הוא הליוס, וכמותו, היא נוהגת במרכבה רתומה לפיתון ולאחד מסוסי למפוס. היוונים תיארו את אאוס כאלה בעלת מאהבים רבים. אחד מהם היה ארס. בן זוג אחר של אאוס היה איאולוס, אל הרוחות, והיא ילדה לו את ארבעת אלי הרוחות: בוריאס (אל הרוח הצפונית), יורוס (אל הרוח המזרחית), זפירוס (אל הרוח המערבית) ונוטוס (אל הרוח הדרומית). בסיפור מיתולוגיה נוסף, זאוס מעניק לאהובהּ, טיתונוס, חיי נצח, אך טיתונוס הזדקן בסופו של דבר. לטיתונוס היא ילדה שני בנים, את אמתיון (אנ') ואת ממנון. מאהב אחר שלה היה אוריון, אך ארטמיס, האלה הבתולה, רצחה אותו. בסביבות המאה ה-6 לפנה"ס החלו להופיע יצירות אמנות בכיכוב אאוס, שבהן בדרך כלל צוירה בתוך מרכבתה או כבעלת כנפיים.
לפי סיפור אגדה, הייתה אאוס שולחת כל בוקר אצבעות ורודות אל פני השמיים ומעלה אור לשמיים במזרח. היא התאהבה בטיתונוס שהיה בן אנוש, וכאשר התחתנו שאל זאוס מה היו רוצים כמתנת נישואין. אז אמרה אאוס: "יום אחד הנסיך שלי ימות וישאיר אותי לבד, הייתי רוצה שתהפוך אותו לבן אלמוות". זאוס הסכים והפך את הנסיך מבן תמותה לבן אלמוות, אבל במתנה שהעניק זאוס נחבא עוקץ מרושע: הוא אמנם העניק לאהובהּ של אאוס חיי נצח כפי שביקשה, אבל לא נעורי נצח. הנסיך הצעיר והנאה הזדקן בחלוף השנים ולבסוף התכווץ כל כך עד שביקש נפשו למות. כשהבינה אאוס איזו קללה נוראה הטילה באהובהּ היא הפכה אותו לחרק והתאבלה על טיפשותה ופזיזותה בבקשהּ חיי נצח אך לא נעורי נצח מאת זאוס הנקמן לאהובהּ בן האנוש.
בגרסאות מאוחרות יותר של הסיפור החרק הוא צרצר.
מקבילתה הרומאית של אאוס היא אורורה, ובמיתולוגיה ההינדואית מקבילתה היא אושאס.
בלאדשוט (סרט)

| --- | --- |

 מבוסס על:  בלודשוט 
 בימוי:  David S. F. Wilson 
 הופק בידי:  ניל מוריץ, וין דיזל, בפסקה זו רשומה אחת נוספת שטרם תורגמה 
 תסריט:  ג'ף וודלו, אריק הייסרר 
 עריכה:  ג'ים מיי 
 שחקנים ראשיים:  וין דיזל (בלודשוט) טובי קבל סם היואן אייזה גונזלס גאי פירס 
 מוזיקה:  סטיב ג'בלונסקי
 צילום:  ז'אקס ז'ופרט 
 מדינה:  ארצות הברית ארצות הברית
 חברת הפקה:  Columbia Pictures  Cross Creek Pictures  Bona Film Group  Original Film
 חברה מפיצה:  InterCom, הוצאת סוני פיקצ'רס 
 שיטת הפצה:  הפצה לאולמות הקולנוע 
 הקרנת בכורה:  5 במרץ 2020 
 משך הקרנה:  109 דק' 
 שפת הסרט:  אנגלית 
 סוגה:  סרט מדע בדיוני, סרט פעולה, סרט גיבורי-על, סרט דרמה 
 תקציב:  45 מיליון דולר
 הכנסות:  24 מיליון דולר
 הכנסות באתר מוג'ו:   bloodshot
 www.bloodshot.movie
 דף הסרט ב־IMDb
 
בלאדשוט (באנגלית: Bloodshot) הוא סרט גיבורי-על אמריקאי משנת 2020, המבוסס על דמות של Valiant Comics בעלת אותו שם. את הסרט מביים דייוויד ס. וילסון (בסרט הביכורים שלו כבמאי) ונכתב על ידי ג'ף וודלוב ואריק הייסרר. בסרט מככבים וין דיזל, אייזה גונזלס, סם היואן, טובי קבל וגאי פירס. הסרט יצא לאקרנים בארצות הברית ב-13 במרץ 2020, על ידי Sony Pictures Releasing.
תקציר העלילה

לאחר שהוא ואשתו נרצחים פתאום, חייל חיל הנחתים האמריקאי נולד מחדש על ידי צוות מדענים. משופר בננו-טכנולוגיה, הוא הופך למכונת הרג ביוטכנולוגית ועל-אנושית בשם בלודשוט. כאשר הוא מתאמן לראשונה עם חיילי-על אחרים, הוא מתקשה להיזכר בשנותיו הקודמות. אבל כשזכרונותיו צפים והוא זוכר את האיש שהרג גם אותו וגם את אשתו, הוא פורץ מהמתקן לחפש נקמה, רק כדי לגלות קנוניה שתטלטל את כל עולמו.